cyanic-selkie/wikianc huggingface dataset:
বেগার
ই‌তিহাস
ভারতীয় কৃষ‌কেরা ব্রিটিশ অ‌ফিসার‌দের এবং সাধারণ প‌রিবহ‌নের লটবহরের কা‌জ কর‌তে বাধ‌্য হত। এছাড়াও তারা নি‌জে‌দের লা‌ভের জন‌্য অন‌্যান‌্য কিছু কাজ করত। বেগার না খাট‌লে ব‌ন্দি অথবা জ‌রিমানার শা‌স্তি প্রদান করা হ‌তো।
দীপিকা (সংবাদপত্র)
দীপিকা মালয়ালম ভাষার একটি পত্রিকা, যা ভারতে প্রকাশিত প্রাচীনতম সংবাদপত্রগুলির মধ্যে একটি । ১৮৮৭ সালে শুরু হয়েছিল, এটি এখন প্রচলিত প্রাচীন মালয়ালম পত্রিকা। দীপিকা কোট্টায়াম, কোচি, কান্নুর, থ্রিশুর, তিরুবনন্তপুরম এবং কোজিকোড থেকে সংস্করণ প্রকাশ করছে।
ইতিহাস
দীপিকা ২০১২ সালে পরিষেবার ১২৫ বছর পূর্ণ করেছে। এই সোনার অক্ষরের মাইলফলকটি চিহ্নিত করে দীপিকা বিভিন্ন ধরনের উদ্‌যাপন শুরু করেছিলেন। অন্যতম আকর্ষণ ছিল রাজু নায়েরের বিশেষ কার্টুন প্রদর্শনীটি ফেব্রুয়ারিতে তিরুবনন্তপুরমে অনুষ্ঠিত হয়েছিল। প্রখ্যাত শিল্পী কানহাই কুনিরামান প্রদর্শনীর উদ্বোধন করেন। প্রদর্শনী হলটি পরিদর্শন করেছেন সর্বস্তরের মানুষ। নিয়াত্তিঙ্কর বিশপ, ডঃ ভিনসেন্ট স্যামুয়েল প্রদর্শনীটি পরিদর্শন করা অনেকের মধ্যে ছিলেন।
ওআরএফ স্পোর্ট +
ওআরএফ স্পোর্ট + হল একটি অস্ট্রীয় ক্রীড়া চ্যানেল যা পাবলিক সার্ভিস ব্রডকাস্টার, ওআরএফ এর মালিকানাধীন। চ্যানেলটি স্যাটেলাইট অ্যাস্ট্রা ১কেআর এর মাধ্যমে ১৯.২°পূর্ব, ক্যাবল এবং ডিভিবি-টি, অস্ট্রিয়া এবং ইউরোপের কিছু অংশে উপলব্ধ।
ইতিহাস
১ মে ২০০৬-এ ওআরএফ স্পোর্ট প্লাস চালু হওয়ার আগে, মে ২০০০ থেকে ওআরএফ স্পোর্ট প্লাস চালু হওয়ার আগ পর্যন্ত টিডাব্লিউ১ স্পোর্টস প্রোগ্রাম সম্প্রচার করতো।
২২ অক্টোবর ২০০৭-এ শুধুমাত্র অস্ট্রিয়ার রাজধানীতে ওআরএফ স্পোর্ট প্লাস ডিভিবি-টি -তে উপলব্ধ করা হয়েছিল। সেই তারিখ থেকে, টিডাব্লিউ১ শুধুমাত্র ক্যাবল এবং স্যাটেলাইটে উপলব্ধ ছিল।
ডেথ এন রোল
ডেথ 'এন' রোল (Death 'n' Roll) শব্দটি ব্যবহার করা হয় সেসব ডেথ মেটাল ব্যান্ডদের শব্দকে বর্ণনা করতে যারা রক এন্ড রোলের অনুপ্রেরণায় নানা উপাদান গানে নিয়ে আসে। ডেথ মেটাল ও রক এন্ড রোলের জন্য এটা একটি চামড়ার তৈরি বড় বাক্সের মতো কাজ করে। নেয়া প্রভাবটা হচ্ছে ডেথ মেটালের ট্রেড মার্ক গম্ভীর গলার সাথে ও উচ্চমাত্রার ডিস্টোর্টেড গিটার রিফের যোগাযোগ যা ১৯৭০-এর দশকের হার্ডরক ও হেভি মেটালের স্মৃতি জাগায়। উল্লেখ করার মতো ব্যান্ড হচ্ছে গোরফেস্ট ও এনটোম্বড।
উৎস
এনটোম্বড ব্যান্ড প্রথম ডেথ এন রোল ধারার গান করে। এনটোম্বড ব্যান্ডের স্বরণীয় উলভেরাইন ব্লুজ অ্যালবাম প্রকাশনার পরে মিডিয়া একে নতুন শব্দ ডেথ এন রোল বলে অভিহিত করে। ১৯৯৬ সালে গোরফেস্ট ব্যান্ডের সোল সারভাইভর হচ্ছে আরেকটি বলার মতো এ জাতের অ্যালবাম। এতে ক্ল্যাসিক রকের প্রভাব ও লক্ষ্যনীয়। যার প্রমাণ পাওয়া যায় ঐ বছরেই দ্যা ক্লাব ট্যুরে ব্ল্যাক সাবাথ, ডিপ পার্পল ওএসি ডিসি ব্যান্ডের গান গাওয়াতে। ১৯৯০ দশকের শেষের দিকে তাদের অ্যালবাম চ্যাপ্টার ১৩ বের হয় যা তাদের আগের অ্যালবামের ধারা বজায় রাখে। তারপর গোরফেস্ট ব্যান্ড ভেঙ্গে যায়। (গোরফেস্ট ব্যান্ড ৭ বছর পরে আবার একত্রিত হয়)। তাদের দুইজন সদস্য বর্তমানে লাইভ এ্যান্ড ডেঞ্জারাস নামের ব্যান্ডে; যা হল্যান্ডের থিন লেজি ব্যান্ডের প্রতি উৎসর্গকৃত, কাজ করছে।
বিতর্ক
ডেথ মেটাল ব্যান্ডগুলো সাক্ষাৎকারের সম্মুখীন হলে তারা ডেথ এন রোল জাতের আচরণ সম্পর্কে মিশ্র প্রতিক্রিয়া ব্যক্ত করে। এনটোম্বড ব্যান্ডের এল জি পেত্রোভ বলেনঃ “আমরা এটাকে এনটোম্বড সঙ্গীত হিসেবেই দেখি, যদি লোকজন মনে করে এটা ডেথ এন রোল তাহলে এটা তাই। আমরা খালি হাসি, ডেথ এন রোল, কেন নয়? যখন আমরা গান বানাই, তখন ভাবি না যে এটা কোন নির্দিষ্ট ধরনের। “ডেথ মেটাল ও রক এন্ড রোলের মিশ্রণ সম্পর্কে গোরফেস্ট ব্যান্ডের ফ্রাঙ্ক হারথোরন বলেনঃ”আজব ব্যাপার! সবাই বলছে এটা ডেথ এন রোল জাতের হয়েছে। আমার কাছে এটা শুধুই মেটাল, সহজ ও সরল।আমি মনে করি না আমাদের অনুপ্রেরণা অন্য ব্যান্ডগুলো থেকে ভিন্ন।
তিরূর
তিরুর (Tirur) ভারতের কেরালা রাজ্যের মালাপ্পুরম জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২ মিটার (৬ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে তিরুর শহরের জনসংখ্যা হল ৫৩,৬৫০ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে তিরুর এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
আল-ওলায়া টাওয়ারস
আল-ওলায়া টাওয়ারস ( আরবি : أبراج العليا ) হল সৌদি আরবের রিয়াদের ওলায়া স্ট্রিটে এক জোড়া আকাশচুম্বী ভবন ।
ভার্জিন আইল্যান্ডস অফিসিয়াল গেজেট
ভার্জিন দ্বীপপুঞ্জের সরকারি গেজেট হ'ল ব্রিটিশ ভার্জিন দ্বীপপুঞ্জের সরকারী গেজেট।
পত্রিকাটি ১৯৬৭ সালের ৯ মার্চ থেকে গেজেটটি টরটোলায় প্রকাশিত হয়েছে। এটি অ্যান্টিগা, মন্টসারেট এবং ভার্জিন দ্বীপপুঞ্জের অফিসিয়াল গেজেটকে প্রতিস্থাপন করেছিল, যা তৎকালীন ওয়েস্ট ইন্ডিজ ফেডারেশনের জন্য অ্যান্টিগায় প্রকাশিত হতো।
ল্যাঞ্জা মোটাঠুঁটি
ল্যাঞ্জা মোটাঠুঁটি (বৈজ্ঞানিক নাম: Psarisomus dalhousiae) (Long-tailed Broadbill) বা ল্যাজঝোলা গোদাঠোঁটি Eurylaimidae (ইউরিলাইমিডি) গোত্র বা পরিবারের অন্তর্গত Psarisomus (স্যারিসোমাস) গণের এক প্রজাতির মাঝারি আকারের বনচর পাখি। ল্যাঞ্জা মোটাঠুঁটির বৈজ্ঞানিক নামের অর্থ ডালহৌসির কটিঙ্গা ( psaris = কটিঙ্গা; গ্রিক: soma = দেহের, dalhousiae = ডালহৌসির, ব্রিটিশ ভারতের গভর্নর লর্ড ডালহৌসির স্ত্রী ক্রিস্টিনা ডালহৌসির নামে)। সারা পৃথিবীতে প্রায় ১৩ লাখ ২০ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমে গেলেও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত নয়। পৃথিবীতে এদের সংখ্যা সম্বন্ধে তেমন কিছু জানা যায় নি।
বিস্তৃতি
ল্যাঞ্জা মোটাঠুঁটির মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, ভুটান, নেপাল, মায়ানমার, চীন, থাইল্যান্ড, লাওস, কম্বোডিয়া, মালয়েশিয়া, ইন্দোনেশিয়া ও ভিয়েতনাম জুড়ে এদের বিস্তৃতি।
উপপ্রজাতি
ল্যাঞ্জা মোটাঠুঁটির মোট নয়টি উপপ্রজাতি সনাক্ত করা গেছে। উপপ্রজাতিগুলো হল:
বিবরণ
thumb|left|[[জন গুল্ড অঙ্কিত ল্যাঞ্জা মোটাঠুঁটি, ১৮৫০-৫৮]] ল্যাঞ্জা মোটাঠুঁটি মাঝারি আকারের সবুজ পাখি। এর দৈর্ঘ্য কমবেশি ২৭ সেন্টিমিটার, ডানা ১০.৫ সেন্টিমিটার, ঠোঁট ২.২ সেন্টিমিটার, পা ২.৯ সেন্টিমিটার ও লেজ ১১.৫ সেন্টিমিটার। ওজন ৬৫ গ্রাম। স্ত্রী ও পুরুষ পাখির চেহারা ও আকার অভিন্ন। প্রাপ্তবয়স্ক পাখির পিঠ কালচে সবুজ। দেহতল হালকা নীলচে-সবুজ। মাথার চাঁদিতে নীল ছোপ থাকে। মাথার কপাল ও টুপি কালো। মাথার দু'পাশে হালকা হলুদ ফোঁটা থাকে। গলার উজ্জ্বল হলুদ ছোপ চোখ পর্যন্ত বিস্তৃত। লেজ নীল ও ক্রমবিন্যাস্ত। সবুজ ডানার প্রান্ত পালকে নীল পট্টি থাকে। ডানার পালক-তল কালো। ওড়ার সময় পালক-তলে সাদা পট্টি নজরে পড়ে। চোখ বাদামি। চোখের চারিদিকে সবজে বলয় থাকে। ঠোঁট বেশ মোটা। নিচের ঠোঁটের গোড়া পাটকিলে রঙের। এছাড়া পুরো ঠোঁট হলদে-সবুজ রঙের। পা ও পায়ের পাতা চুন-সবুজ। অপ্রাপ্তবয়স্ক পাখির শরীরে উজ্জ্বল হলুদের জায়গায় ফিকে হলদে-সবুজ রঙ দেখা যায়। টুপি সবুজ রঙের হয়।
আলেকজান্ডার কিথ জনস্টন (১৮০৪-১৮৭১)
জীবনী
তিনি এডিনবার্গ-এর দক্ষিণে পেনিকুইক-এর কাছে কিরখিলে জন্মগ্রহণ করেছিলেন। তিনি ছিলেন অ্যান্ড্রু জনস্টন এবং ইসাবেল কিথের ছেলে। তাঁর ভাই ছিলেন টমাস ব্রম্বি জনস্টন এফআরএসই।
হাই স্কুল এবং এডিনবার্গ বিশ্ববিদ্যালয়-এ পড়াশোনা করার পরে তিনি এডিনবার্গে খোদাইকারী ও মানচিত্র প্রস্তুতকারী, জেমস কার্কউড এবং উইলিয়াম হোম লিজার্স-এর কাছে শিক্ষানবিশ হিসেবে কাজ করেন। ১৮২৬ সালে তিনি তাঁর ভাই উইলিয়ামের সাথে (যিনি পরে স্যার উইলিয়াম জনস্টন, লর্ড প্রোভোস্ট অফ এডিনবার্গ হয়ে ছিলেন) একটি মুদ্রণ ও খোদাই ব্যবসায় যোগ দেন, গঠন করেন ডব্লিউ এন্ড এ. কে. জনস্টন নামে সুপরিচিত কার্টোগ্রাফিক্যাল ফার্ম। তাঁদের অফিস ছিল এডিনবার্গের নিউ টাউন-এর ৪ সেন্ট অ্যান্ড্রু স্কোয়ারে (২০১৬ সালে ধ্বংসপ্রাপ্ত) এবং ইস্টার রোডের অদূরে এডিনা ওয়ার্কসে ছিল তাঁদের মুদ্রণ কার্যালয়। পশ্চিম পার্বত্য অঞ্চলে গোড়ার দিকের আরোহণ, জনস্টনকে যথার্থ মানচিত্র তৈরির ব্যাপারে হতাশ করে দেয় এবং পুনরায় উৎসাহিত হয়ে এটি সংশোধন করার সংকল্প গ্রহণ করেন।
১৮৪৯ সালের অক্টোবরে, তিনি রয়্যাল সোসাইটি অফ এডিনবার্গ-এর ফেলো নির্বাচিত হন। তাঁর প্রস্তাবদাতা ছিলেন রবার্ট চেম্বারস। ১৮৬২ সালে তিনি স্কটল্যান্ড আবহাওয়াবিদ সমিতির প্রতিষ্ঠাতা সদস্য ছিলেন। ১৮৬৫ সালে তাঁকে সম্মানসূচক ডক্টরেট (এলএলডি) দেওয়া হয়।
১৮৭১ সালে তিনি ইয়র্কশায়ার-এর বেন রাইডিংয়-এ মারা যান এবং তাঁকে এডিনবার্গের গ্রেঞ্জ কবরস্থান-এর উত্তর-পশ্চিম অংশে সমাহিত করা হয়।
কর্ম
কার্টোগ্রাফিতে জনস্টন মানচিত্র প্রস্তুত করার জন্য শ্রমসাধ্য এবং পাণ্ডিত্যপূর্ণ পদ্ধতি অবলম্বন করতেন। প্রস্তুতকৃত মানচিত্রের স্থানিক পরিসর এবং নির্ভুলতার জন্য তিনি সুখ্যাতি লাভ করেন। থিম্যাটিক মানচিত্রগুলি তাঁর প্রাতিষ্ঠানিক বৈশিষ্ট্য হয়ে ওঠে এবং ডাব্লিউ এন্ড এ কে জনস্টন ১৮৩৪ সালে কিং উইলিয়াম চতুর্থ-এর জন্য খোদাইকারী হিসাবে নিযুক্ত হন। ১৮৩৫ সালে তিনি বিশ্বের ভূতত্ত্ব, হাইড্রোগ্রাফি এবং আবহাওয়াবিদ্যাকে সমন্বিত করে বিশ্বের প্রথম ইংরেজি ভাষার ভূগোলক তৈরি করেছিলেন।
১৮৪৩ সালে জনস্টন দ্য ন্যাশনাল অ্যাটলাস অফ হিস্টোরিক্যাল, কমার্শিয়াল এন্ড পলিটিক্যাল জিওগ্রাফি প্রকাশ করেন। জনস্টনই প্রথম ইংল্যান্ডে প্রাকৃতিক ভূগোল-এর অধ্যয়নকে যথাযোগ্য নজরে আনেন। আলেকজান্ডার ভন হামবোল্ট এই বিষয়ে তাঁর দৃষ্টি আকর্ষণ করেছিলেন। ১৮৪৮ সালে জনস্টন দ্য ফিজিকাল অ্যাটলাস প্রকাশ করেন এবং পরে ১৮৫৬ সালে তার দ্বিতীয় এবং বড় সংস্করণ প্রকাশিত হয়। মানচিত্রগুলোতে পৃথিবীর ভূতত্ত্ব, হাইড্রোগ্রাফি, আবহাওয়া, উদ্ভিদ বিজ্ঞান, প্রাণিবিদ্যা, এবং নৃতাত্ত্বিকতার চিত্র তুলে ধরার জন্য মানচিত্র এবং লেটারপ্রেস-এ লেখা বর্ণনামূলক অংশ ছিল। দ্য ফিজিকাল অ্যাটলাস আংশিকভাবে হেনরিখ বার্গাউস-এর জার্মান ভাষায় ফিজিক্যালিশার আটলাস-এর উপর ভিত্তি করে ছিল এবং প্রাণিবিদ্যা ও জীববিদ্যায় বর্ণিত বিস্তার বিষয়ে মানচিত্রের প্রতি ক্রমবর্ধমান আগ্রহকে প্রতিফলিত করেছিল। মন্টেস্কিউ-এর মতো ১৮ শতকের চিন্তাবিদেরা, ভূগোল এবং জলবায়ুর গুরুত্বকে ইতিহাসের উপাদান নির্ধারণের জন্য এবং প্রাকৃতিক সীমান্ত-এর ধারণার উপর জোর দিয়েছিলেন। ১৯ শতকের জনপ্রিয় হামবোল্ডটিয়ান বিজ্ঞান-এর দৃশ্য-উপস্থাপনা ছিল মানচিত্রাবলি (আটলাস), যা বিশ্বব্যাপী পরিবেশগত পরামিতিগুলির পরিমাপের সাথে জড়িত। হামবোল্টের পাঠ্যবই কসমোস-এ কার্যকরভাবে চিত্রিত করেছিলেন বার্গাউস এবং জনস্টন। উভয় মানচিত্রাবলিই পরবর্তীকালে চুরি করা হয়েছিল এবং স্কুল সংস্করণের জন্য সংক্ষিপ্ত করা হয়েছিল।
জনস্টন ১৮৫০ সালে প্রকাশ করেছিলেন একটি ডিকশনারি অব জিওগ্রাফি (ভূগোলের অভিধান), যার পরবর্তীকালে একাধিক সংস্করণ প্রকাশিত হয়েছিল। দি রয়্যাল অ্যাটলাস অফ মডার্ন জিওগ্রাফি প্রথম প্রকাশিত হয় ১৮৫৫ সালে এবং তা ১৮৪৮ সালে প্রকাশিত অ্যালিসন-এর হিস্ট্রি অফ ইউরোপ-এর সামরিক ভূগোল-এর অনুষঙ্গী পুস্তক হিসাবে ব্যবহৃত হত। শিক্ষামূলক বা বৈজ্ঞানিক উদ্দেশ্যে আরও বিভিন্ন ধরনের মানচিত্রাবলি এবং মানচিত্র প্রকাশিত হয়েছিল। ১৮৫৬ সালে জনস্টন "স্কুল অ্যাটলাস অফ অ্যাস্ট্রোনমি" নামক মানচিত্রাবলি প্রকাশ করেন।
১৮৬১ সালে জনস্টন ৪৮ টি মানচিত্র নিয়ে রয়্যাল অ্যাটলাস অফ মডার্ন জিওগ্রাফি-র প্রথম সংস্করণ প্রকাশ করেছিলেন। ১৯১৪ সালের মধ্যে মানচিত্রাবলিগুলির ১২ টি সংস্করণ প্রকাশিত হয় এবং ৮৪ পৃষ্ঠার একটি পরিশিষ্ট সহ রঙে রূপান্তরিত ৬১ টি লিথোগ্রাফযুক্ত মানচিত্রের সংকলন জনস্টনস হ্যান্ডি রয়্যাল অ্যাটলাস অফ মডার্ন জিওগ্রাফি প্রকাশিত হয়। যদিও বার্থোলোমেউ-এর সিটিজেনেস অ্যাটলাস অর্ধেক দাম হওয়ায়, অনেক বেশি কপি বিক্রি হয়েছিল, তবুও রয়্যাল অ্যাটলাস, সারা ব্রিটিশ সাম্রাজ্য জুড়ে প্রামাণ্য লাইব্রেরি মানচিত্রাবলিতে পরিণত হয়েছিল।
১৮৬৭ সালে জনস্টন তাঁর স্কুল আটলাস অফ ক্লাসিকাল জিওগ্রাফির একটি নতুন সংস্করণ প্রস্তুত করেন। এটিতে একগুচ্ছ ধারাবাহিক নতুন মানচিত্র ছিল যাতে চিরায়ত যুগ সম্পর্কে একেবারে সাম্প্রতিক গবেষণার ফলাফল প্রতিফলিত করা হয়েছিল। ম্যাপ অফ দি আউটার জিওগ্রাফি অফ ওডেসি এবং উইলিয়াম ইওয়ার্ট গ্ল্যাডস্টোন এর পাণ্ডিত্যপূর্ণ কাজের উপর ভিত্তি করে তৈরি প্রাচীন গ্রিসের দুটি মানচিত্র সন্নিবেশিত ছিল, যে মানচিত্রের প্লেট এবং তার পাঠ্যও গ্ল্যাডস্টোন সংশোধন করে দিয়ে ছিলেন।
১৮৭১ সালে জনস্টন মূল্য সচেতন ক্রেতাদের জন্য (শিক্ষামূলক) হাফ-ক্রাউন অ্যাটলাস অফ ব্রিটিশ হিস্ট্রি প্রকাশ করেছিলেন। এটি শিক্ষক এবং শিক্ষার্থীদের উপযোগী ধারাবাহিক মানচিত্রের সাথে ইতিহাসের উল্লেখযোগ্য ঘটনাগুলির চিত্রসজ্জাও ছিল।
পরিবার
তিনি ১৮৩৭ সালে মার্গারেট গ্রেকে বিয়ে করেছিলেন। এরপর থেকে মার্গারেট পরিচিত ছিলেন মার্গারেট কিথ জনস্টন নামে।
তাঁর বড় ছেলের নামও ছিল আলেকজান্ডার কিথ জনস্টন (১৮৪৪-১৮৭৯)। তাঁরও বিভিন্ন ভৌগোলিক রচনা ও লেখাপত্র রয়েছে।
কর্তৃত্ববাদ
কর্তৃত্ববাদ (Authoritarianism) এমন একটি মতাদর্শ যেখানে একক ব্যক্তির স্বাধীন চিন্তা ও কর্মকাণ্ডের পরিবর্তে কর্তৃত্ব বা কর্তৃপক্ষের প্রতি অন্ধ আনুগত্যকে প্রাধান্য দেওয়া হয়। সরকার বা শাসনব্যবস্থায় কর্তৃত্ববাদ বলতে এমন এক ধরনের সরকারকে বোঝায়, যাতে শাসনক্ষমতা একজন নেতা বা একটি ক্ষুদ্র অভিজাত গোষ্ঠীর হাতে কুক্ষিগত থাকে যারা সাংবিধানিকভাবে জনগণের কাছে কোনও জবাবদিহি করে না। এই ধরনের শাসনব্যবস্থার চারিত্রিক বৈশিষ্ট্যগুলি হল রাজনৈতিক বহুত্বের প্রত্যাখ্যান, বিদ্যমান রাজনৈতিক অবস্থা সংরক্ষণ করার জন্য শক্তিশালী কেন্দ্রীয় ক্ষমতার ব্যবহার এবং আইনের শাসন, ক্ষমতার পৃথকীকরণ ও গণতান্ত্রিক ভোটদানের মাত্রা হ্রাসকরণ। কর্তৃত্ববাদী নেতারা বিদ্যমান আইনকানুনের তোয়াক্কা না করে স্বেচ্ছাচারীভাবে ক্ষমতার প্রয়োগ করেন। তাদেরকে নির্বাচনের মাধ্যমে বহু বিভিন্ন প্রতিযোগীদের মধ্যে থেকে নির্বাচনের মাধ্যমে প্রতিস্থাপন করা সম্ভব হয় না। এমনকি শাসকগোষ্ঠীর সাথে ক্ষমতার লড়াইয়ে প্রতিযোগী হতে পারে, এমন কোনও বিরোধী দল বা বিকল্প কোনও রাজনৈতিক গোষ্ঠী সৃষ্টির স্বাধীনতা হয় অত্যন্ত সীমিত থাকে কিংবা সম্পূর্ণ অনুপস্থিত থাকে।
রাষ্ট্রবিজ্ঞানীরা সরকারের কর্তৃত্ববাদী রূপগুলির প্রকারভেদ বর্ণনা করে বহুসংখ্যক শ্রেণীবিন্যাস সৃষ্টি করেছেন। কর্তৃত্ববাদী সরকার বা শাসনব্যবস্থাগুলি স্বৈরতান্ত্রিক হতে পারে, কিংবা গোষ্ঠীশাসনতান্ত্রিক হতে পারে, এটি কোনও আধিপত্য বিস্তারকারী রাজনৈতিক দল কিংবা সামরিক একনায়কের শাসনের উপর ভিত্তি করে ঘটতে পারে। যেসব রাষ্ট্রে গণতন্ত্র ও কর্তৃত্ববাদের মধ্যে কোনও সুস্পষ্ট সীমারেখা নেই, সেগুলিকে কদাচিৎ "সংকর গণতন্ত্র", "সংকর শাসনব্যবস্থা" বা "প্রতিযোগিতামূলক কর্তৃত্ববাদী" রাষ্ট্র হিসেবে চরিত্রায়িত করা হতে পারে।
রাষ্ট্রবিজ্ঞানী হুয়ান লিনৎস ১৯৬৪ সালে রচিত তাঁর প্রভাবশালী অ্যান অথরিটেরিয়ান রেজিম: স্পেন (An Authoritarian Regime: Spain) নামক গ্রন্থে কর্তৃত্ববাদের নিচের চারটি বৈশিষ্ট্যের অধিকারী হিসেবে সংজ্ঞায়িত করেন:
ন্যূনতম সংজ্ঞানুযায়ী একটি কর্তৃত্ববাদী সরকার বা শাসনব্যবস্থায় আইনসভার উন্মুক্ত ও প্রতিযোগিতামূলক সরাসরি নির্বাচন অনুষ্ঠিত হয় না এবং/অথবা নির্বাহী বিভাগের জন্য কোনও উন্মুক্ত ও প্রতিযোগিতামূলক সরাসরি বা পরোক্ষ নির্বাচন অনুষ্ঠিত হয় না।  আরও ব্যাপক একটি সংজ্ঞা অনুযায়ী যেসব দেশে নাগরিক অধিকার যেমন ধর্মচর্চার অধিকার থাকে না, কিংবা যেসব দেশে একাধিক উন্মুক্ত নির্বাচন অনুষ্ঠিত হবার পরেও সরকার ও বিরোধী দল অন্তত একবারের জন্য ক্ষমতার হাতবদল করে না, সেগুলিকে কর্তৃত্ববাদী শাসনব্যবস্থা হিসেবে অভিহিত করা যায়। কর্তৃত্ববাদী রাষ্ট্রগুলিতে নামমাত্রে গণতান্ত্রিক প্রতিষ্ঠান থাকতে পারে, যেমন রাজনৈতিক দল, আইনসভা ও নির্বাচন থাকতে পারে, কিন্তু সেগুলিকে এমনভাবে পরিচালনা করা হয়, যাতে কর্তৃত্ববাদী শাসনের শেকড় আরও গভীর হয়। এমনকি প্রতিযোগিতাবিহীন ও ভুয়া নির্বাচনও অনুষ্ঠিত হতে পারে। একটি গবেষণাসূত্রমতে ১৯৪৬ সালের পর থেকে ১৯৭০-এর দশকের মধ্যভাগ পর্যন্ত আন্তর্জাতিক রাজনৈতিক অঙ্গনে কর্তৃত্ববাদী রাষ্ট্রের সংখ্যা বৃদ্ধি পায় এবং এরপর ২০০০ সাল পর্যন্ত এগুলির সংখ্যা আবার হ্রাস পায়। ২০শ শতকের দ্বিতীয়ার্ধে লাতিন আমেরিকার পশ্চিমাপন্থী সামরিক স্বৈরশাসক সরকারগুলিকে কিছু বিশেষজ্ঞ কর্তৃত্ববাদী সরকারের উদাহরণ হিসেবে উল্লেখ করেছেন।
কর্তৃত্ববাদ হল গণতন্ত্রের সম্পূর্ণ বিপরীত একটি নীতি বা রাষ্ট্রব্যবস্থা। তবে এটির সাথে একচ্ছত্রবাদের পার্থক্য আছে। একচ্ছত্রবাদের মতো এটিতে কোনও উচ্চমাত্রায় বিকশিত পথনির্দেশক ভাবাদর্শ থাকে না, এটিতে সামাজিক সংগঠনে অল্প হলেও বহুত্ব মেনে নেওয়া হয়, এটি সমগ্র দেশবাসীকে জাতীয় লক্ষ্যের পেছনে নিয়োজিত করার জন্য উদ্বুদ্ধ করার ক্ষমতা রাখে না, বরং আপেক্ষিকভাবে আগে থেকেই এগুলির ক্ষমতার সীমা আঁচ করা যায়।
জো কিড
জো কিড, জন স্টারগাস পরিচালিত একটি ওয়েস্টার্ন চলচ্চিত্র যা ১৯৭২ সালে মুক্তি পায়। ছবিটির কাহিনী লিখেছেন এলমোর লিওনার্ড এবং এতে অভিনয় করেছেন ক্লিন্ট ইস্টউড ও রবার্ট দাভাল। ছবিটিতে একজন সাবেক বাউন্টি হান্টার (টাকার লোভে যে মানুষ হত্যা করে), যাকে ফ্র্যাঙ্ক হার্লেন ভাড়া করেন ম্যাক্সিকান বিপ্লবী লুইস চামাকে ধরার জন্য যিনি ভূমি অধিকার আদায়ের জন্য যুদ্ধ করছে।
কাহিনী
বন্দি জো কিডকে (ক্লিন্ট ইস্টউড) আদালতে নিয়ে যাওয়া হয়। আদালত তাকে ১০ ডলার জড়িমানা অথবা ১০ দিন জেলে থাকার রায় দেয়। জো কিড ১০ দিন জেলে থাকার সিদ্ধান্ত নেয়। এমন সময় আদালতে লুইস চামার নেতৃত্তে কিছু সশ্রত্র লোক প্রবেশ করে ও অ্যাংলো নামে এক লোককে সিনিওলায় বাড়ি বানানোর অনুমতি না দেওয়ায় আদালতের সব কাগজ পুড়িয়ে ফেলে। জো কিড বিচারককে তাদের হত থেকে রক্ষা করে ও চামার দলের একজনকে হত্যা করে। চামা তার দল নিয়ে পালিয়ে যায় ও মার্শাল ববের নেতৃত্তে চামাকে ধরতে শহরের কিছু লোক চামার পিছু নেয়।
মি. হারলেন নামে এক লোক কিছু ভাড়াটে লোক নিয়ে শহরে অসে ও জো কিডের জড়িমানার টাকা পরিশোধ করে তাকে মুক্ত করে। হারলেন জো কিডকে ৫০০ ডলারের বিনিময়ে লুইস চামার খোঁজ দিতে বলে ও তাকে পথ দেখিয়ে চামার আস্তানায় নিয়ে যেতে বলে। কিন্তু জো কিড প্রস্তাবটি ফিরিয়ে দেয়। এদিকে জো তার বন্ধুদের খোঁজ নিতে গিয়ে জানতে পারে লুইস চামা তার এক বন্ধুকে বেধে রেখে তার সকল ঘোড়া নিয়ে পালিয়ে গেছে ও জো কে হত্যার হুমকি দিয়েছে। জো আবার হরলেনের কাছে ফিরে ১০০০ ডলারের বিনিময়ে প্রস্তাবাট গ্রহণ করে। এরপর জো ও হরলেনের লোকজন মিলে চামার খোঁজে বের হয়। পতে তাদের সাথে রুইস চামার কিছু লোকের সাথে দেখা হয় কিন্তু তারা লুইস চামার আস্তানার কথা বলতে অস্বীকার করে হরলেন তাদের হত্যা করেন। রাত্রি যাপনের জন্য তারা হেলেন নামে লুইস চামার এক সাবেক সহকর্মীর বাড়িতে ক্যাম্প করেন। পরের দিন তারা হেলেনকে সাথে নিয়ে লুইস চামার সন্ধানে পাহাড়ের পাদদেশের এক গ্রামে উপস্থিত হয়।
গ্রামে আসার পর তারা প্রতমে একজনকে গুলি করে হত্যা করে ও লুইস চামাকে সময় বেধেঁ দেয়, আগামীকাল সূর্যদোয়ের আগে লুইস চামা পাহাড় থেকে না আসলে পাঁচ জনকে হত্যা করা হবে এবং এভাবে চলবে। এদিকে জো কিড পক্ষ ত্যাগ করে গ্রামের লোকদের বাচাঁনোর পথ খোজতে থাকে। এরপর জো কিড লুইস চামার সাথে দেখা করে ও চামাকে সাথে নিয়ে হরলেনের কিছু লোককে হত্যা করে। এদিকে হরলেন শহরে ফিরে আসে। জো, লুইস ও তার লোক মিলে শহরে আক্রমণ করে হরলেন ও হরলেনের ভাড়াটে খুনিদের হত্যা করে।
রুশ–তুর্কি যুদ্ধ (১৮৭৭–১৮৭৮)
রুশ–তুর্কি যুদ্ধ (১৮৭৭–১৮৭৮) (93 Harbi) ছিল উসমানীয় সাম্রাজ্য এবং রাশিয়া, বুলগেরিয়া, রুমানিয়া, সার্বিয়া ও মন্টিনিগ্রোর সমন্বয়ে গঠিত ইস্টার্ন অর্থোডক্স মৈত্রীজোটের মধ্যে সংঘটিত একটি যুদ্ধ। বলকান ও ককেশাস অঞ্চলে সংঘটিত এই যুদ্ধটির সূচনা হয়েছিল ঊনবিংশ শতাব্দীতে বলকান অঞ্চলে সৃষ্ট জাতীয়তাবাদ থেকে। ক্রিমিয়ার যুদ্ধে হৃত অঞ্চল পুনরুদ্ধার, কৃষ্ণ সাগরে রুশ শক্তির পুন:প্রতিষ্ঠা এবং বলকানের জাতিগুলোকে মুক্ত করার লক্ষ্যে গঠিত রাজনৈতিক আন্দোলনগুলোকে সমর্থন প্রদান – রাশিয়ার এই লক্ষ্যগুলোও এই যুদ্ধের পেছনে বড় কারণ ছিল।
রুশ-নেতৃত্বাধীন জোটটি যুদ্ধে বিজয়ী হয়। এর ফলে রাশিয়া ককেশাস অঞ্চলে কার্স ও বাটুমসহ বেশ কয়েকটি উসমানীয় প্রদেশ দখল করে নিতে সক্ষম হয়, এবং বুদজাক অঞ্চলটিও দখল করে নেয়। রুমানিয়া, সার্বিয়া ও মন্টিনিগ্রো আনুষ্ঠানিকভাবে উসমানীয় সাম্রাজ্যের কাছ থেকে স্বাধীনতা লাভ করে। প্রায় পাঁচ শতাব্দীব্যাপী উসমানীয় শাসনের (১৩৯৬–১৮৭৮) পর বুলগেরীয় রাষ্ট্র পুন:প্রতিষ্ঠিত হয়, এবং এর সীমা দানিয়ুব নদী থেকে বলকান পর্বতমালা পর্যন্ত বিস্তৃত হয় (কেবল উত্তর দব্রুজা অঞ্চলটি রুমানিয়ার অন্তর্গত হয়), এবং সোফিয়া অঞ্চলটিও রাষ্ট্রটির অন্তর্ভুক্ত হয়। ১৮৭৮ সালের বার্লিন সম্মেলন অস্ট্রিয়া-হাঙ্গেরিকে বসনিয়া ও হার্জেগোভিনা এবং গ্রেট ব্রিটেনকে সাইপ্রাস দখলের সুযোগ করে দেয়।
উসমানীয় সাম্রাজ্যে খ্রিস্টানদের প্রতি আচরণ
১৮৫৬ সালের প্যারিস শান্তিচুক্তির ৯ম অনুচ্ছেদ অনুযায়ী উসমানীয় সাম্রাজ্য সাম্রাজ্যের অধিবাসী খ্রিস্টানদের মুসলিমদের সমান অধিকার প্রদান করতে বাধ্য ছিল। চুক্তি স্বাক্ষরের পূর্বে উসমানীয় সরকার গুলহানে ঘোষণা প্রদান করে, যার মধ্য দিয়ে সাম্রাজ্যে মুসলিম ও অমুসলিমদের সমতা ঘোষণা করা হয় এবং এই লক্ষ্যে কিছু সুনির্দিষ্ট সংস্কার কার্যক্রম গৃহীত হয়। উদাহরণস্বরূপ, জিজিয়া কর উচ্ছেদ করা হয়, অমুসলিমদের সেনাবাহিনীতে যোগদানের সুযোগ প্রদান করা হয় ।
কিন্তু জিম্মি ব্যবস্থার কিছু গুরুত্বপূর্ণ দিক সংরক্ষণ করা হয়। যেমন- উসমানীয় আদালতগুলোতে মুসলিমদের বিরুদ্ধে খ্রিস্টানদের সাক্ষ্য গ্রহণযোগ্য ছিল না, ফলে খ্রিস্টানদের বিরুদ্ধে মুসলিমদের সংঘটিত অপরাধসমূহের কোনো শাস্তি হত না। যদিও সম্প্রদায় দুইটির মধ্যে আঞ্চলিক পর্যায়ে সম্পর্কে ভালো ছিল, কিন্তু এই বিচারব্যবস্থা খ্রিস্টানদের প্রতি অবিচারের সুযোগ সৃষ্টি করে দেয়। খ্রিস্টান-অধ্যুষিত অঞ্চলগুলোতে খ্রিস্টানদের ওপর অত্যাচার সবচেয়ে বেশি হত, কারণ স্থানীয় কর্তৃপক্ষসমূহ অত্যাচারের মাধ্যমে খ্রিস্টান জনসংখ্যাকে নিয়ন্ত্রণে রাখতে চাইত।
১৮৬০ সালের লেবানন সঙ্কট
ইউরোপীয় হস্তক্ষেপের আশঙ্কায় উসমানীয় কর্তৃপক্ষ অঞ্চলটিতে শৃঙ্খলা পুন:প্রতিষ্ঠা করে। তা সত্ত্বেও ফরাসি ও ব্রিটিশরা হস্তক্ষেপ করে। ইউরোপীয়দের চাপের মুখে উসমানীয় সুলতান লেবাননে ইউরোপীয় শক্তিগুলো কর্তৃক অনুমোদিত একজন খ্রিস্টান গভর্নর নিয়োগ করতে রাজি হন ।
১৮৬০ সালের ২৭ মে একদল ম্যারোনাইট একটি দ্রুজে গ্রাম আক্রমণ করে। ক্রমে আক্রমণ ও পাল্টা-আক্রমণ ঘটতে থাকে এবং সংঘাত সিরিয়াতেও ছড়িয়ে পড়ে। এই সংঘাতের ফলে সব ধর্মের ৭,০০০ থেকে ১২,০০০ মানুষ নিহত হয়, এবং ৩০০টিরও বেশি গ্রাম, ৫০০টি গির্জা, ৪০টি মঠ এবং ৩০টি শিক্ষা প্রতিষ্ঠান ধ্বংস হয়। বৈরুতে মুসলিমদের ওপর খ্রিস্টানদের আক্রমণের প্রতিক্রিয়ায় দামাস্কাসের মুসলিমরা সেখানকার খ্রিস্টান সংখ্যালঘুদের ওপর আক্রমণ করে, এবং এর ফলে ৫,০০০ থেকে ২৫,০০০ খ্রিস্টান প্রাণ হারায়। নিহতদের মধ্যে ছিলেন শহরটিতে অবস্থানরত মার্কিন ও ডাচ কনসাল, যা ঘটনাটিকে আন্তর্জাতিক রূপ প্রদান করে।
উসমানীয় পররাষ্ট্রমন্ত্রী মেহমেদ ফুয়াদ পাশা সিরিয়ায় আসেন এবং সেখানকার গভর্নর ও অন্যান্য কর্মকর্তাগণসহ দোষী ব্যক্তিদের খুঁজে বের করে মৃত্যুদণ্ড প্রদান করে সমস্যার সমাধান করেন। শৃঙ্খলা পুন:স্থাপিত হয়, এবং ইউরোপীয় হস্তক্ষেপ এড়ানোর জন্য লেবাননকে বিস্তৃত স্বায়ত্তশাসন প্রদানের প্রস্তুতি নেয়া হয়। তবে তা সত্ত্বেও ১৮৬০ সালের সেপ্টেম্বরে ফ্রান্স অঞ্চলটিতে একটি নৌবহর প্রেরণ করে এবং ফ্রান্সের একক হস্তক্ষেপ রোধ করার জন্য ব্রিটেনও হস্তক্ষেপ করে।
১৮৬৬–১৮৬৯ সালে ক্রিটে বিদ্রোহ
thumb|right|[[মনি আর্কাদিউ মঠ]]
১৮৬৬ সালে আরম্ভ হওয়া ক্রিট বিদ্রোহের কারণ ছিল স্থানীয় অধিবাসীদের জীবনযাত্রার মানোন্নয়নের জন্য প্রয়োজনীয় সংস্কার সাধনে উসমানীয় সরকারের ব্যর্থতা এবং ক্রিটের অধিবাসীদের ইনোসিসের (গ্রিসের সঙ্গে যুক্ত হওয়ার) আকাঙ্ক্ষা । বিদ্রোহীরা পাঁচটি শহর বাদে পুরো দ্বীপ অধিকার করে নেয়। গ্রিক প্রচারমাধ্যম দাবি করে যে, মুসলিমরা দ্বীপটির গ্রিকদের বিরুদ্ধে গণহত্যা চালাচ্ছে, এবং এ সংবাদ সমগ্র ইউরোপে ছড়িয়ে পড়ে। হাজার হাজার গ্রিক স্বেচ্ছাসেবক ক্রিটের বিদ্রোহীদের সঙ্গে যোগদান করে।
বিশেষত মনি আর্কাদিউয়ের মঠটির অবরোধ বিশেষ প্রচারণা লাভ করে। সেখানে ১৮৬৬ সালের নভেম্বরে প্রায় ৬০০ নারী ও শিশুসমেত ২৫০ জন গ্রিক যোদ্ধা উসমানীয় সৈন্যবাহিনীসহ প্রায় ২৩,০০০ ক্রিটের মুসলিমদের দ্বারা অবরুদ্ধ হয়। এই ঘটনাটি ইউরোপ জুড়ে পরিচিতি লাভ করে। একটি রক্তক্ষয়ী যুদ্ধের পর উভয়পক্ষের প্রচুর ক্ষয়ক্ষতি হয়, এবং গোলাবারুদ শেষ হয়ে যাওয়ার পর ক্রিটের গ্রিকরা আত্মসমর্পণ করে। কিন্তু আত্মসমর্পণের পর তাদেরকে হত্যা করা হয় ।
১৮৬৯ সালের প্রথমদিকে উসমানীয়রা বিদ্রোহটি দমন করতে সক্ষম হয়, কিন্তু উসমানীয় সরকার কিছু ছাড় দিতে রাজি হয়। তারা দ্বীপটিতে স্ব-শাসন প্রবর্তন করে এবং খ্রিস্টানদের অধিকার বর্ধিত করে। যদিও ঊনবিংশ শতাব্দীর যে কোনো কূটনৈতিক সংঘাতের মধ্যে ক্রিট সঙ্কট উসমানীয়দের জন্য ভালোভাবে শেষ হয়, কিন্তু তারপরও বিদ্রোহটি এবং যে নিষ্ঠুরতার সঙ্গে এটি দমন করা হয়েছিল তা উসমানীয় সাম্রাজ্যে খ্রিস্টানদের দুরবস্থার প্রতি বিশ্বের দৃষ্টি আকর্ষণ করে।
ইউরোপে ক্ষমতার ভারসাম্যের পরিবর্তন
ক্রিমিয়ার যুদ্ধে বিজয়ীপক্ষে থাকার পরেও উসমানীয় সাম্রাজ্যের ক্ষমতা ও সম্মান হ্রাস পাচ্ছিল। রাজকোষের ওপর অর্থনৈতিক চাপের ফলে উসমানীয় সরকার এত চড়া সুদে বৈদেশিক ঋণ নিতে বাধ্য হয় যে পরবর্তীতে গৃহীত সকল অর্থনৈতিক সংস্কার সত্ত্বেও তারা ঋণ পরিশোধে ব্যর্থ হয় এবং আর্থিক সঙ্কটে নিপতিত হয়। ককেশাস থেকে রুশদের দ্বারা বহিষ্কৃত ৬ লক্ষেরও বেশি মুসলিম সার্কাশীয়কে আশ্রয় দিতে গিয়ে তাদের সমস্যা আরো ব্যাপক আকার ধারণ করে ।
দ্বীপপুর ইউনিয়ন
দ্বীপপুর বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
আয়তন
দ্বীপপুর ইউনিয়নের আয়তন ২৭.২৮ বর্গকিলোমিটার।
প্রশাসনিক কাঠামো
দ্বীপপুর ইউনিয়ন বাগমারা উপজেলার আওতাধীন ৩ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। ইউনিয়নটিতে ৯ টি গ্রাম, ৭ টি মৌজা আছে।
জনসংখ্যার উপাত্ত
২০১১ সালের আদমশুমারি অনুযায়ী দ্বীপপুর ইউনিয়নের মোট জনসংখ্যা ১০৬৪৫ জন। ইউনিয়নটিতে ৯ টি গ্রাম, ৯ টি ওয়ার্ড, ৭ টি মৌজা এবং ২৭৪০ টি পরিবার রয়েছে।
শিক্ষা
২০১১ সালের আদমশুমারি অনুযায়ী দ্বীপপুর ইউনিয়নের সাক্ষরতার হার ৬৫%।
হ্যাট্রিক
উৎপত্তি
এক্সটেনডেড অক্সফোর্ড ইংলিশ ডিকশনারির ১৯৯৯ সালে প্রকাশিত সংস্করণ মোতাবেক জানা যায়, ১৮৫৮ সালে শেফিল্ডের হাইড পার্ক গ্রাউন্ডে অনুষ্ঠিত অল-ইংল্যান্ড ইলাভেনের হয়ে হাল্লামের ২২জনের দলের বিপক্ষে এইচএইচ স্টিফেনসন পরপর তিন বলে তিন উইকেট দখল করেছিলেন। স্টিফেনসনের সম্মানে সকলে একত্রিত হয়ে তাঁকে একটি হ্যাট প্রদান করা হয়েছিল।
ক্রিকেট
ক্রিকেট খেলায় যখন একজন বোলার ধারাবাহিকভাবে তিনটি বল ছুড়ে তিনজন ভিন্ন ভিন্ন ব্যাটসম্যানকে আউট করার মাধ্যমে তিনটি উইকেট লাভ করেন, তখন ক্রিকেটের পরিভাষায় তা হ্যাট্রিক নামে পরিচিত পায়। টেস্ট ক্রিকেট খেলায় এটি একটি অন্যতম সম্পর্কযুক্ত বিষয়, কিন্তু বিরল ঘটনা হিসেবে বিবেচ্য। <abbr title="সর্বদাই হালনাগাদ করা প্রয়োজন">১৪ ফেব্রুয়ারি, ২০১৫ তারিখ পর্যন্ত দুই সহস্রাধিক টেস্ট ক্রিকেটে মাত্র ৪১বার এ ধরনের হ্যাট্রিকের ঘটনা ঘটেছে। দশটি টেস্টখেলুড়ে দেশের কমপক্ষে একজন বোলার টেস্ট হ্যাট্রিক করার মর্যাদা লাভ করেছেন।
প্রথম টেস্ট হ্যাট্রিকটি করেছেন - অস্ট্রেলীয় পেস বোলার ফ্রেড স্পফোর্থ। তিনি মেলবোর্ন ক্রিকেট গ্রাউন্ডে ২ জানুয়ারি, ১৮৭৯ সালে অনুষ্ঠিত ৩য় টেস্টে ইংল্যান্ড দলের বিপক্ষে এ কীর্তিগাঁথাটি সৃষ্টি করেছিলেন। সাম্প্রতিককালের সর্বশেষ হ্যাট্রিকের ঘটনাটি ঘটে ইংল্যান্ড-শ্রীলঙ্কার মধ্যকার খেলায়। ইংল্যান্ডের বোলার স্টুয়ার্ট ব্রড ২০ জুন, ২০১৪ তারিখে এ বিরল কৃতিত্বের অন্যতম অংশীদার হন। বাংলাদেশী ক্রিকেট খেলোয়াড়দের মধ্যে অলোক কাপালি’র পর বাংলাদেশের টেস্ট ক্রিকেট ইতিহাসে দ্বিতীয় হ্যাট্রিক লাভ করেন সোহাগ গাজী। এছাড়াও, টেস্ট ক্রিকেটের ইতিহাসে প্রথম খেলোয়াড় হিসেবে নিউজিল্যান্ডের বিপক্ষে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্ট সোহাগ গাজী হ্যাট্রিকসহ ৬ উইকেট ও সেঞ্চুরি করে বিশ্বরেকর্ড গড়েন। তিনি ধারাবাহিকভাবে কোরে অ্যান্ডারসন, বিজে ওয়াটলিং এবং ডগ ব্রেসওয়েলকে আউট করে এ বিরল নজির স্থাপন করেন।
ইয়াশা
ইয়াশা (ভিন্ন উচ্চরণেঃ ইয়াশের, ইআশা, ইয়াশাক, জাযাক, যাশাগ, মঙ্গোলিয়ান ভাষায়: Их засаг, ইহি যাশাগ) হলো সম্রাট চেঙ্গিজ খান কর্তৃক তৈরিকৃত একটি গোপনীয় আইনের বিধি। “ইয়াশা” শব্দটি দ্বারা বুঝানো হয় "আদেশ" বা "সরকারি নির্দেশ"।
হ্যাট্রিক
ক্রিকেট
বোলার কর্তৃক একই টেস্ট ম্যাচের দুই ইনিংসে দুইটি হ্যাট্রিক লাভের ঘটনা ঘটেছে মাত্র একবার। অস্ট্রেলীয় লেগ স্পিনার জিমি ম্যাথুজ ২৮ মে, ১৯১২ তারিখে ওল্ড ট্রাফোর্ডে অনুষ্ঠিত ত্রি-দেশীয় প্রতিযোগিতায় দক্ষিণ আফ্রিকার বিপক্ষে এ অসম্ভব কীর্তিগাঁথা রচনা করেছিলেন। উভয় হ্যাট্রিকই পূর্ণ করেন দক্ষিণ আফ্রিকার টমি ওয়ার্ডকে আউট করার মাধ্যমে। ক্রিকেট বিশ্বকাপ ও টি২০ বিশ্বকাপ উভয়েই হ্যাট্রিক করার বিরল কীর্তি আছে অস্ট্রেলিয়ার ফাস্ট বোলিং কিংবদন্তি ব্রেট লি'র| পাকিস্তানের কিংবদন্তি ফাস্ট বোলার ওয়াসিম আকরাম আন্তর্জাতিক ক্রিকেটে সর্বোচ্চ ৪বার হ্যাট্রিক করেন|
ইয়াশা
ব্যুৎপত্তি
"ইআশা" ( Yasa) বা "ইয়াশা" (Yassa) উভয়ই শব্দই মঙ্গোলিয়ান এবং তার্কিশ ভাষায় প্রচলিত। মঙ্গোলিয়ান ক্রিয়া পদ "যাশ-" (zas-) অথবা "ইআশ-" (yas-)", যার অর্থ "আদেশ প্রদান করা" (to set in order) থেকে এই শব্দের উৎপত্তি হয়েছে বলে ধারণা করা হয়। "স্রেগ যাসাখ" (Tsereg zasakh) একটি প্রবাদ যেটি সাধারণত পুরাতন মঙ্গোলিয় রচনা, যেমন “গোপন ইতিহাস”এ দেখা যায়, যার দ্বারা "সৈন্যদের জন্য প্রয়োজনীয় নির্দেশনা জারি করা" (to set the soldiers in order) বুঝায় যা প্রকৃত অর্থে যুদ্ধের পূর্বে সৈন্যদের অগ্রগমণকালীন প্রদান করা হয়। বর্তমান কালে মঙ্গোলিয়ান সরকারের সর্বোচ্চ কার্যনির্বাহী সংস্থাকে "যাসাগ-ইন গাজার" (Zasag-in gazar) নামে অভিহিত করা হয়, যার অর্থ "যাসাগের স্থান", অর্থ্যাৎ, "আদেশ প্রদানের স্থান"। কুইং রাজত্বকালীন মঙ্গোলিয়া অঞ্চলের স্থানীয় প্রাদেশিক গভর্নরকে বলা হতো যাসাগ। যাসাগ-ইন গাজার নামে পরিচিত স্থানীয় অফিস প্রথম অবস্থায় একটি আদালত হিসেবে কাজ করে যাতে সচিব ও অন্যান্য কর্মকর্তা অন্তর্ভুক্ত থাকে। মঙ্গোলিয়ানদের নিকট "যাসাগ্লাখ" (zasaglakh) অর্থ "শাসন করা" (to govern)। তার্কিশ ভাষায় "ইআশ-" (yas-) ক্রিয়াটি, যার অর্থ "ছড়িয়ে পড়া" (to spread), সম্ভবতঃ উইঘুর তুর্কিতেই এর আদি উৎপত্তি এবং উইঘুর তুর্কিদের দ্বারা প্রথমে ব্যবহৃত হয়েছে।
জর্জ ম্যাকাউলি
জর্জ গিবসন ম্যাকাউলি বা, জর্জ ম্যাকাউলে (George Macaulay; জন্ম: ৭ ডিসেম্বর, ১৮৯৭ - মৃত্যু: ১৩ ডিসেম্বর, ১৯৪০) ইয়র্কশায়ারের থার্সক এলাকায় জন্মগ্রহণকারী বিখ্যাত ও পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৩ থেকে ১৯৩৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
হ্যাট্রিক
ফুটবল
হ্যাট্রিক হিসেবে স্বীকৃতি লাভের জন্য ফুটবল খেলায় বিভিন্ন শর্তাবলী রয়েছে। তন্মধ্যে প্রধান শর্ত হচ্ছে কোন ফুটবল খেলায় একজন ফুটবলারকে ৩ গোল করতে হয়। বিশেষ সম্মাননা হিসেবে সাধারণতঃ তিনি খেলার বলটি নিজের কাছে রেখে দেন। পেনাল্টি শ্যুট আউটের মাধ্যমে গোল করা এর অন্তর্ভুক্ত নয়। জার্মান হ্যাট্রিকে নির্দিষ্ট সময়কালের মধ্যে হতে হবে। যখন খেলোয়াড় প্রথম গোল ডান পায়ে, দ্বিতীয় গোল বাম পায়ে ও মাথা দিয়ে গোল করেন তখন তা ক্লাসিক বা পারফেক্ট হ্যাট্রিক নামে পরিচিত। মাঝে-মধ্যে জার্মানরা পরাজয়ের স্বীকৃতিস্বরূপ হ্যাট্রিকলাভকারী খেলোয়াড়কে ৩ পদক প্রদান করে থাকে। নেদারল্যান্ডসে প্রত্যেক অর্ধে কোন খেলোয়াড় তিন গোল করলে ও বিপক্ষে কোন গোল না করলে তা হ্যাট্রিক হিসেবে স্বীকৃতি পায়।
ইয়াশা
সার-সংক্ষেপ
ইয়াশার নির্দেশাবলীগুলি বিস্তৃত ও নির্দিষ্ট বলে মনে করা হয়, যদিও মঙ্গোলিয়ান ভাষায় কোনো লিপিবদ্ধ বা বিধিবদ্ধ হুকুম পাওয়া যায়নি। ম্যাকরিজি, ওয়ার্টং এবং ইবনে বতুতা সহ আরও অন্যান্য অনেকের লিখায় এর উল্লেখ রয়েছে। উপরন্তু, এই নির্দেশনার লিপিগুলি কোরিয়াতেও আবিষ্কৃত হয়েছে।
হ্যাট্রিক
ফুটবল
দ্রুততম সময়ে হ্যাট্রিক হয়েছে মাত্র ৭০ সেকেন্ডের মধ্যে। ২০১৩ সালে সানডে লীগ ফুটবলে অ্যালেক্স টোর এ রেকর্ড স্থাপন করেন। বিশ্বকাপ ফুটবলে এ পর্যন্ত ৪৯বার হ্যাট্রিকের ঘটনা ঘটেছে। তন্মধ্যে ১৯৬৬ সালের ফিফা বিশ্বকাপের ফাইনালে অতিরিক্ত সময়ে একমাত্র হ্যাট্রিকটি সম্পন্ন করেছেন ইংল্যান্ডের জিওফ হার্স্ট।
ইয়াশা
আইনসমূহ
এই আইনসমূহের কোন প্রমাণক সরাসরি না-পাওয়ায় বিভিন্ন উৎস হতে নির্দেশাবলী সংগ্রহ করে হ্যারল্ড ল্যাম্ব (১৯২৭) তার “Genghis Khan: The Emperor of All Men” গ্রন্থে কয়েকটির উল্লেখ করেছেনঃ
চেঙ্গিশ খান পরবর্তী সময়
চেঙ্গিস খানের তৃতীয় পুত্র এবং দ্বিতীয় মহান খান ওগেদাই খান তার পিতার আদেশ ও অধ্যাদেশের ক্রমাগত বৈধতা নিশ্চিত করতে বৃহৎ ইয়াসাকে পূর্বসূরীদের একটি অবিচ্ছেদ্য অঙ্গ হিসাবে ঘোষণা করে তাতে তার নিজের নির্দেশনা যোগ করেন। ওগেদাই পোশাক সংক্রান্ত নিয়ম, সামরিক পরিষদ কুরুলটাইসের আচার বিধিবদ্ধ করেন। তার পরবর্তী দুই উত্তরাধিকারীও ইয়াশার ঐতিহ্য অনুসরণ করে।
সাম্রাজ্যের বিভিন্ন অংশের মঙ্গোলরা তাদের এলাকার জন্য উপযুক্ত আরও আইন যোগ করতে শুরু করে।
বর্তমান সময়ে প্রভাব
আধুনিক তার্কিশ ভাষায় (বর্তমানে তুরস্কে ব্যবহৃত), "আইন" শব্দটি ইয়াসা এবং এর বিশেষণ "আইনি" হল ইয়াসাল। তুরস্কের সংবিধান সহ সকল সংবিধানের জন্য ব্যবহৃত শব্দটি হলো আনাইআশা ("মূল-আইন")।
জর্জ ম্যাকাউলি
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট ও অফ স্পিন বোলিংয়ে দক্ষ ছিলেন। এছাড়াও, নিচেরসারিতে ডানহাতে ব্যাটিংয়ে সবিশেষ পারদর্শীতা প্রদর্শন করেছেন ৫ ফুট ১০.৫ ইঞ্চি উচ্চতার অধিকারী জর্জ ম্যাকাউলি।
১৯২০ থেকে ১৯৩৫ সাল পর্যন্ত ইয়র্কশায়ারের পক্ষে প্রথম-শ্রেণীর ইংরেজ কাউন্টি ক্রিকেট জীবন চলমান ছিল তার। ১৯২৪ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। সমগ্র খেলোয়াড়ী জীবনে ১৭.৬৪ গড়ে ১,৮৩৮টি উইকেট পেয়েছেন। তন্মধ্যে, চারবার হ্যাট্রিকের সন্ধান পান।
সমগ্র খেলোয়াড়ী জীবনে আটটিমাত্র টেস্টে অংশগ্রহণের সুযোগ পেয়েছিলেন জর্জ ম্যাকাউলি। ইংল্যান্ডের ২১১তম টেস্ট ক্রিকেটার হিসেবে অংশ নিয়েছিলেন জর্জ ম্যাকাউলি। ১ জানুয়ারি, ১৯২৩ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। অভিষেক টেস্টের প্রথম বলেই উইকেট লাভ করার ন্যায় অতি দূর্লভ কৃতিত্বের সাথে স্বীয় নামকে জড়িয়ে রেখেছেন স্ব-মহিমায়। ২২ জুলাই, ১৯৩৩ তারিখে ওয়েস্ট ইন্ডিজের বিপক্ষে সর্বশেষ টেস্টে অংশ নেন।
ইয়র্কশায়ার দলের শীর্ষস্থানীয় সদস্যের মর্যাদা পান। এ সময়ে দলটি কাউন্টি ক্রিকেটের সর্বোচ্চ স্তরে অবস্থান করছিল। জর্জ ম্যাকাউলি পরিবর্তনশীল চরিত্রের অধিকারী ছিলেন ও আক্রমণাত্মক ভঙ্গীমায় খেলা উপহার দিতেন। পেশাদার ক্রিকেটার হবার মানসে ব্যাংকের চাকরি ত্যাগ করেন। ফাস্ট বোলার হিসেবে ২৩ বছর বয়সে প্রথম-শ্রেণীর ক্রিকেটে অভিষেক ঘটে তার। তবে, সীমিত সাফল্য লাভের পরিপ্রেক্ষিতে অফ স্পিন বোলিংয়ের সাথে পেস বোলিংয়ের সংমিশ্রণ ঘটান। এ প্রক্রিয়াটি গ্রহণের ফলে তাকে কাঙ্ক্ষিত সাফল্য এনে দেয়। ফলশ্রুতিতে, ইংল্যান্ডের পক্ষে টেস্ট খেলার জন্য আমন্ত্রিত হন। তবে, সর্বোচ্চ স্তরের ক্রিকেটে দূর্বল ক্রীড়াশৈলী প্রদর্শন করেন। ১৯২৬ সালের অ্যাশেজ সিরিজের টেস্টে ব্যর্থতার কারণে তাকে আরও কয়েকটি টেস্টে অংশগ্রহণের প্রতিবন্ধকতা গড়ে তোলে। ১৯২০-এর দশকের শেষদিকে আঘাতও তার নিত্য সহযোদ্ধা ছিল। তবে, ১৯৩০-এর দশকের শুরুরদিকে আরোগ্যলাভের প্রেক্ষিতে আবারও তাকে ইংল্যান্ড দলে অন্তর্ভুক্ত করা হয়। দ্বিতীয় খেলাতেই নিজেকে মেলে ধরেন। তবে, ১৯৩৪ সালে আবারও আঘাতের কবলে পড়েন। এরফলে দলে অন্তর্ভুক্তির বিষয়টি আরও কঠিন হয়ে পড়ে ও ১৯৩৫ সালেই প্রথম-শ্রেণীর ক্রিকেট খেলায় অংশগ্রহণ থেকে সড়ে আসেন। তাসত্ত্বেও, দ্বিতীয় বিশ্বযুদ্ধ শুরু হবার পূর্ব-পর্যন্ত ক্লাব ক্রিকেটে অংশগ্রহণ করতে থাকেন।
রয়্যাল এয়ার ফোর্সের পাইলট অফিসার ছিলেন। তবে, দ্বিতীয় বিশ্বযুদ্ধ চলাকালীন নিউমোনিয়ায় আক্রান্ত হন। ১৩ ডিসেম্বর, ১৯৪০ তারিখে ৪৩ বছর বয়সে শেটল্যান্ড দ্বীপপুঞ্জের সালম ভো এলাকায় জর্জ ম্যাকাউলি’র দেহাবসান ঘটে।
শৈশবকাল
৭ ডিসেম্বর, ১৮৯৭ তারিখে থার্স্কে জর্জ ম্যাকাউলি’র জন্ম। বাবাসহ কাকা স্থানীয় পর্যায়ে বেশ জনপ্রিয় ক্রিকেটার ছিলেন। বার্নার্ড ক্যাসলে অধ্যয়ন করেছেন। শেষদিকের বছরগুলোয় জনপ্রিয় ক্রিকেটারদের দলে অন্তর্ভুক্ত হন ও বিদ্যালয়ের বার্ষিক খেলায় বিদ্যালয় একাদশের বিপক্ষে খেলেন। বিদ্যালয় জীবন ত্যাগ করার পর ওয়াকফিল্ডের একটি ব্যাংকে কেরাণী হিসেবে কাজ করতে থাকেন। ঐ এলাকাসহ কাছাকাছি অসেটে ক্রিকেট ও ফুটবল খেলায় অংশ নিতেন। প্রথম বিশ্বযুদ্ধ চলাকালীন রয়্যাল ফিল্ড আর্টিলারিতে যোগদান করেন। এরপর একই ব্যাংকের লন্ডন কার্যালয়ে কাজে যোগ দেন। কাজের ফাঁকে কেন্টের হার্ন বে এলাকায় ক্লাব ক্রিকেটে অংশগ্রহণ করতেন।
কাউন্টি ক্রিকেট
১৯২০ সালে ইয়র্কশায়ার কর্তৃপক্ষ দলের বোলিং আক্রমণ বৃদ্ধির কথা উপলদ্ধি করে। এরপূর্বে দলের সফলতম বোলারদের মধ্যে মেজর বুথ যুদ্ধে নিহত হন। অল্প কিছুদিন পর অ্যালঞ্জো ড্রেক অসুস্থ অবস্থায় মারা যান ও জর্জ হার্স্ট তার সেরা খেলা প্রদর্শন করতে পারছিলেন না। অন্যদিকে উইলফ্রেড রোডস স্পিন বোলার হিসেবে ঠিকই সেরা খেলা উপহার দিচ্ছিলেন। ফলে নতুন বোলার হিসেবে পেসার খুঁজছিলেন ক্লাব কর্তৃপক্ষ। কেন্টের সাবেক ক্রিকেটার স্যার স্ট্যানলি ক্রিস্টোফারসনের বদান্যতায় জর্জ ম্যাকাউলিকে ক্লাবের পক্ষে খেলার জন্য মনোনয়ন দেয়া হয়। এরপর ১৯শ শতাব্দীর ইয়র্কশায়ারীয় ক্রিকেটার হ্যারি হেলি তার খেলার ধরন পর্যবেক্ষণ করেন ও কাউন্টি দলের অনুশীলনীতে প্রেরণ করেন। ১৯২০ মৌসুমের শুরুতে ইয়র্কশায়ারের পক্ষে দুইটি প্রস্তুতিমূলক খেলায় অংশ নেন। একদিনের খেলায় ৬/৫২ এবং দুই দিনের খেলায় ৪/২৪ ও ২/১৯ লাভ করেন। ফলশ্রুতিতে, ১৫ মে, ১৯২০ তারিখে কাউন্টি চ্যাম্পিয়নশীপের খেলায় ডার্বিশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার। তবে, খেলায় তিনি একটিমাত্র উইকেট লাভে সক্ষমতা দেখিয়েছিলেন। মৌসুমের প্রথমার্ধ্বে গ্লুচেস্টারশায়ারের বিপক্ষে ৫/৫০ বোলিং পরিসংখ্যান দাঁড় করান। এটিই তার প্রথম ৫-উইকেট লাভ করা ছিল। এরপর ওরচেস্টারশায়ারের বিপক্ষে ৬/৪৭ পেয়েছিলেন।
জুনের মাঝামাঝি সময় পর্যন্ত খেলতে থাকেন। তবে, সারের বিপক্ষে হতাশাজনক ফলাফলের কারণে দলের বাইরে চলে যেতে বাধ্য হন। দশটি প্রথম-শ্রেণীর খেলায় অংশ নিয়ে ২৪.৩৫ গড়ে ২৪ উইকেট দখল করেছিলেন তিনি। ব্যাট হাতে সর্বোচ্চ ১৫ রান তুলতে পেরেছিলেন। উইজডেনের মতে, তিনি বলে পেস কিংবা দম ধরে রাখতে পারছিলেন না। পরবর্তীতে জানা যায়, নিজের ক্ষমতার বাইরে বলে গতি আনয়ণের চেষ্টা চালিয়েছিলেন জর্জ ম্যাকাউলি। তাসত্ত্বেও, তিনি পেশাদার ক্রিকেটার হবার সিদ্ধান্তের কথা জানান। জর্জ হার্স্ট ও উইলফ্রেড রোডস তার পেস কমানোর কথাসহ নিখুঁত নিশানায় বল ফেলার দিকে মনোঃসংযোগ ঘটানোর পরামর্শ দেন। এছাড়াও, বলকে স্পিন করার কথা বলা হয়। পরবর্তী মৌসুমের কথা চিন্তা করে ১৯২০-২১ মৌসুমের পুরো শীতে অনুশীলন কর্ম চালাতে থাকেন।
মিডিয়াম পেস ও নতুন ধরনের অফ স্পিনের সংমিশ্রণ ঘটিয়ে বোলিংয়ের দিকে অগ্রসর হন। ১৯২১ সালে ২৭ খেলায় অংশগ্রহণ ছিল তার। মৌসুমের শুরুতে বেশ ধীরলয়ে যাত্রা শুরু করেন। নিজস্ব চতুর্থ খেলায় ওয়ারউইকশায়ারের বিপক্ষে মাত্র দশ রানে ছয় উইকেট নিয়ে ৭২ রানে গুটিয়ে দিতে সক্ষম হন। দ্বিতীয় ইনিংসে তিনি আরও চার উইকেট নিয়ে ইয়র্কশায়ারকে বড় ব্যবধানের জয় এনে দেন। ঐ খেলা তিনি ৬৫ রান দিয়ে প্রথমবারের মতো দশ উইকেট পান। এরপর ডার্বিশায়ারের বিপক্ষে মাত্র তিন রানের বিনিময়ে ছয় উইকেট নিয়ে ২৩ রানে গুড়িয়ে দেন ও সকলের মনোযোগের কেন্দ্রবিন্দুতে উপনীত হন। পরবর্তীতে সারের বিপক্ষে দশ উইকেট পেলেও তার দল হেরে যায়। ঐ মৌসুমে ১৭.৩৩ গড়ে ১০১টি প্রথম-শ্রেণীর উইকেট পেয়েছিলেন জর্জ ম্যাকাউলি। এরফলে ইয়র্কশায়ার দলে বোলিং গড়ে তৃতীয় স্থান দখল করেছিলেন। পাশাপাশি ব্যাট হাতে ২২.৫৯ গড়ে ৪৫৭ রান তুলে ধারাভাষ্যকারদের বিস্ময়ের পাত্রে পরিণত হন ও স্বীয় সক্ষমতার কথা জানান দেন। এ রান সংগ্রহকালীন নটিংহ্যামশায়ারের বিপক্ষে প্রথমবারের মতো প্রথম-শ্রেণীর সেঞ্চুরির সন্ধান পান। দলীয় সংগ্রহ ২১১/৭ থাকাকালীন তিনি মাঠেন নামেন। এরপর ২২৮/৮ হবার পর অপরাজিত ১২৫ রান তুলেন। এরফলে ইয়র্কশায়ার দল ৪৩৮/৯ সংগ্রহ করে ইনিংস ঘোষণা দেয়। এ পর্যায়ে তার দল ২৬৪ রানে এগিয়ে যায় ও খুব সহজেই জয় তুলে নেয়। সামগ্রিকভাবে ঐ মৌসুমে তার সুন্দর ক্রীড়াশৈলী দলে স্থান পাকাপোক্ত করতে সহায়তা করে।
১৯২২ সালে তার বোলিং রেকর্ড আরও উন্নততর হয়। ১৪.৬৭ গড়ে ১৩৩ উইকেট নেন। এ মৌসুমে তিনি আরও একটি সেঞ্চুরি করে বসেন। ইয়র্কশায়ারকে ধারাবাহিকভাবে চারটি কাউন্টি চ্যাম্পিয়নশীপের শিরোপা বিজয়ের প্রথমটিতে ভীষণ অবদান রাখেন। এ মৌসুমে বোলিং গড়ে উইলফ্রেড রোডসের পর দলের দ্বিতীয় সফলতম বোলারে পরিণত হন। ঐ মৌসুমের প্রথম দুই খেলায় ম্যাকাউলি দূর্দান্ত বোলিং করেন। নর্দাম্পটনশায়ারের বিপক্ষে ৬/৮ ও ৫/২৩ নিয়ে দশ উইকেটে জয় এনে দেন। পরের খেলায় গ্ল্যামারগনের বিপক্ষে ৬/১২ নিয়ে প্রতিপক্ষকে ৭৮ রানে গুটিয়ে দেন ও দল ইনিংস ব্যবধানে জয় পায়। দ্বিতীয় ইনিংসে একটিমাত্র উইকেট পেলেও প্রথম তিন ইনিংসে ৪৩ রান খরচায় ১৭ উইকেট শিকার করেন তিনি। তিনি তার উইকেট শিকার করা অব্যাহত রাখেন।
জুনে সর্বাপেক্ষা গুরুত্বপূর্ণ সফলতা পান। লর্ডসে মেরিলেবোন ক্রিকেট ক্লাবের (এমসিসি) সদস্যদের সামনে মিডলসেক্সের বিপক্ষে ৫/৩১ নিয়ে ১৩৮ রানে অল-আউট করেন। সকলেই বিস্ময়াভূত হন ও জুলাইয়ে একই মাঠে জেন্টলম্যানের সদস্যরূপে প্লেয়ার্সের মধ্যকার খেলার জন্য তাকে মনোনীত করা হয়। মৌসুমের অন্যতম গুরুত্বপূর্ণ খেলায় ৪৩০ রানের ইনিংসে তিনি ৩/৯৭ পান। এ সাফল্যগুলোর পরিপ্রেক্ষিতে ঐ মৌসুমের শীতকালে এমসিসি দলের সদস্যরূপে দক্ষিণ আফ্রিকা সফরের জন্য অন্তর্ভুক্ত করা হয়। তবে তার শারীরিক সক্ষমতা অপর্যাপ্ত ছিল। পরিসংখ্যানগতভাবে এগিয়ে থাকা জর্জ ম্যাকাউলি অল্প কিছুদিন পরই গ্লুচেস্টারশায়ারের বিপক্ষে সুন্দর ক্রীড়াশৈলী প্রদর্শন করেন। ৭/৪৭ বোলিং পরিসংখ্যানসহ খেলায় তিনি বারো উইকেট পান। এছাড়াও, তিনি ১৭.৩৫ গড়ে ৪৮৬ রান তুলেন।
টেস্ট অভিষেক
১৯২২-২৩ মৌসুমে দক্ষিণ আফ্রিকা গমন করেন। এ সফরের প্রথম আটটি প্রথম-শ্রেণীর খেলায় অংশ নেন। ১৬.৩৭ গড়ে ২৯ উইকেট দখল করেন জর্জ ম্যাকাউলি। প্রিটোরিয়ার বিপক্ষে ব্যক্তিগত সেরা প্রথম-শ্রেণীর বোলিং পরিসংখ্যান গড়েন ৬/১৮। ট্রান্সভালের বিপক্ষে খেলায় আট উইকেট পান। গুরুত্বহীন খেলাগুলোয় বেশ সফলতা পেয়েছিলেন। ইস্ট র‍্যান্ডের বিপক্ষে ৫/৪০ ও জুলুল্যান্ডের বিপক্ষে ৬/১৯ পান। সিরিজের প্রথম টেস্টে ইংল্যান্ড দল পরাজয়বরণ করে। উইজডেনের মতে, বোলিংয়ের দূর্বলতাই এ পরাজয়ের কারণ ছিল। ফলে, দ্বিতীয় টেস্টে গ্রিভিল স্টিভেন্সের স্থলাভিষিক্ত হন তিনি ও ইংল্যান্ডের পক্ষে টেস্ট ক্রিকেটে অভিষেক ঘটে তার। নিজস্ব প্রথম বলেই জর্জ হার্নের উইকেট লাভ করার কৃতিত্ব দেখান। এরফলে টেস্ট ক্রিকেটের ইতিহাসের চতুর্থ বোলার হিসেবে প্রথম বলেই উইকেট পেয়েছেন। প্রথম ইনিংসে তিনি ২/১৯ পান।  দ্বিতীয় ইনিংসে দক্ষিণ আফ্রিকা দল একপর্যায়ে ১৫৭/১ তুলে। তবে, আরও ১৩ রান যুক্ত করতে ম্যাকাউলি চার উইকেট তুলে নেন। ঐ ইনিংসে তিনি ৫/৬৪ পান।
উইজডেন খেলায় তার বোলিংয়ের ভূয়সী প্রশংসা করে। এগারো নম্বরে ব্যাটিংয়ে নেমে জয়সূচক রান সংগ্রহের মাধ্যেম ইংল্যান্ডকে এক উইকেটের জয় এনে দেন। পরবর্তী তিন টেস্টেও তিনি অংশ নেন। ২০.৩৭ গড়ে ১৬ উইকেট পান জর্জ ম্যাকাউলি। ইংল্যান্ড ঐ সিরিজে ২-১ ব্যবধানে জয় পায়। তবে, উইজডেন সংবাদদাতা ইংরেজ দলের খেলার ধরনে মোটেই সন্তুষ্ট হননি। তার মতে, দলে কার্যকরী বোলারের উত্থান ঘটেনি। এ সফরে তার স্বাস্থ্যের উন্নতি ঘটে। উইজডেন মন্তব্য করে যে, ম্যাকাউলি ১৯২৩ মৌসুমে চমৎকার ক্রীড়ানৈপুণ্য প্রদর্শন করেছেন। তার এই দূর্দান্ত ক্রীড়াশৈলী প্রদর্শনের প্রেক্ষিতে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। এতে তার ক্ষিপ্রতা, স্পিন ও সকল ধরনের পিচে বোলিং করার কথা তুলে ধরা হয়। তবে, পরিস্থিতি প্রতিকূলে চলে গেলে তিনি খুব সহজেই নিরুৎসাহিত হয়ে পড়েন ও নেতিবাচকভাবে খেলতেন।
এ পর্যায়ে নিজস্ব সেরা মৌসুম অতিবাহিত করেন। ১৩.৮৪ গড়ে ১৬৬ উইকেট নিয়ে ইয়র্কশায়ার ও জাতীয় বোলিং গড়ে তৃতীয় স্থানে চলে আসেন। মৌসুমের প্রথম খেলায় ব্যক্তিগত সেরা খেলা উপস্থাপন করেন। গ্ল্যামারগনের বিপক্ষে ৭/১৩ নিয়ে প্রতিপক্ষ দলকে ৬৩ রানে গুটিয়ে ফেলতে প্রভূতঃ ভূমিকা রাখেন। মৌসুমের শেষদিকে ওয়ারউইকশায়ারের বিপক্ষে হ্যাট্রিকের সন্ধান পান। ঐ ইনিংসে ৫/৪২ পান তিনি। ব্যাট হাতে ১৮.৫২ গড়ে ৪৬৩ রান তুলেন। ঐ মৌসুমে কোন আন্তর্জাতিক খেলা অনুষ্ঠিত হয়নি। তবে, টেস্ট প্রস্তুতিমূলক খেলায় ইংল্যান্ডের বিপক্ষে বাদ-বাকী একাদশের সদস্যরূপে মাত্র একটি উইকেট পান তিনি।
১৯২৪ সালে জর্জ ম্যাকাউলি নিজের সংগ্রহশালা বৃদ্ধিতে আরও অগ্রসর হন। ১৩.২৩ গড়ে ১৯০ উইকেট পান। এরফলে, জাতীয় গড়ে শীর্ষস্থানে চলে আসেন। তবে, ব্যাট হাতে তেমন সফলতার স্বাক্ষর রাখেননি। ১১.৯৬ গড়ে ৩৯৫ রান তুলেন। আরও একটি টেস্ট প্রস্তুতিমূলক খেলার জন্যে মনোনীত হলেও সফরকারী দক্ষিণ আফ্রিকা একাদশের বিপক্ষে অংশগ্রহণ করেননি। লিডসে অনুষ্ঠিত তৃতীয় টেস্টে অংশ নেন। দক্ষিণ আফ্রিকার উভয় ইনিংসে একটি করে উইকেট পান। ফলশ্রুতিতে, সিরিজের শেষ দুই টেস্ট খেলা থেকে তাকে বাদ দেয়া হয়। মৌসুমে সফলতা পেলেও শীতকালে এমসিসি দলের সদস্যরূপে অস্ট্রেলিয়া গমনের জন্যে তাকে অন্তর্ভুক্ত করা হয়নি। ঐ সফরে শীর্ষস্থানীয় বোলার মরিস টেটও দলকে খুবই কম সহযোগিতা করেছিলেন।
বিতর্কিত ভূমিকা
১৯২৪ সালে মাঠে বিতর্ক সৃষ্টির সাথে জর্জ ম্যাকাউলির নাম জড়িত ছিল। ঐ সময়ে ফিল্ডিংকালে ইয়র্কশায়ার দল তাদের আক্রমণাত্মক আচরণের কারণে পরিচিত ছিল। ১৯২৪ সালে শেফিল্ডে মিডলসেক্সের বিপক্ষে আয়োজন দলের সমর্থকদের রোষানলে পড়লে এমসিসি তদন্ত করে। এতে ইয়র্কশায়ারীয় বোলার অ্যাব ওয়াডিংটন দর্শকদেরকে ক্ষেপিয়ে তোলেন। সারের বিপক্ষেও একই ধরনের ঘটনার পুণরাবৃত্তি ঘটে। চারজন খেলোয়াড়ের ক্ষুদ্র জোটটি ইয়র্কশায়ারের দূর্বলমানের শৃঙ্খলাভঙ্গের কারণ হয়ে দাঁড়ায় বলে উইজডেন সম্পাদক দোষারোপ করেন। তাদের অন্যতম হিসেবে ম্যাকাউলির নাম উল্লেখ না করলেও, তিনি লক্ষ্য করেন যে, ইয়র্কশায়ারের সভাপতি লর্ড হকের আশীর্বাদপুষ্ট হিসেবে অস্ট্রেলিয়া সফরের জন্যে ম্যাকাউলির নাম থাকলেও নিজের দোষে তা থেকে বঞ্চিত হয়েছেন। এছাড়াও, ঐ সময়ে অনুষ্ঠিত একটি খেলায় সম্ভবতঃ জর্জ ম্যাকাউলি প্রকাশ্যে ইংল্যান্ড দলনায়ক আর্থার জিলিগানের অধিনায়কত্ব ও বোলিং নিয়ে সমালোচনায় মুখরিত হয়েছিলেন।
১৯২৩ সাল থেকে তার ইয়র্কশায়ারীয় দলীয় সঙ্গী হার্বার্ট সাটক্লিফকে সাথে নিয়ে লিডস ও ওয়াকফিল্ডে ক্রিকেটের সাজ-সরঞ্জামের প্রতিষ্ঠান পরিচালনা করতে থাকেন। ব্যবসা প্রতিষ্ঠা দাড় করাতে নিজের মায়ের কাছ থেকে £২৫০ পাউন্ড-স্টার্লিং কর্জ করেন। ১৯২৪-২৫ মৌসুমে ঐ প্রতিষ্ঠানটি লিমিটেড কোম্পানীতে রূপান্তরিত হয় ও ম্যাকাউলি এর অন্যতম পরিচালক হন। সাটক্লিফের আত্মজীবনীকার অ্যালেন হিলের অভিমত, জর্জ ম্যাকাউলি খুব দ্রুত আগ্রহ হারিয়ে ফেলেন। এক বছর পরই প্রতিষ্ঠানের সাথে সম্পর্কচ্ছেদ ঘটান। তবে, সাটক্লিফ ঠিকই সফলতার মুখ দেখেন। পদত্যাগকালীন তিনি £৯০০ পাউন্ড-স্টার্লিং লাভ করেন।
স্বর্ণালী শিখরে আরোহণ
১৯২৫ সালে উইকেটের দিক দিয়ে সর্বাপেক্ষা সফলতম মৌসুম অতিবাহিত করেন। গ্রীষ্মের প্রচণ্ড উত্তাপে ব্যাটিং উপযোগী পিচ হলেও তিনি এ সফলতা পান। ১৫.৪৮ গড়ে ২১১ উইকেট লাভ করে ইয়র্কশায়ারের পক্ষে গড়ে শীর্ষস্থান দখল করেন জর্জ ম্যাকাউলি। ২০১৩ সাল পর্যন্ত ইয়র্কশায়ারের পক্ষে উইলফ্রেড রোডস, জর্জ হার্স্ট ও বব এপলইয়ার্ড ঠিক ২০০ উইকেটের মাইলফলক স্পর্শ করতে পেরেছিলেন। ১৯২৫ সালে অন্যতম সেরা খেলা উপহার দেন তিনি। ২৬৩ রানের জয়ের লক্ষ্যমাত্রায় অগ্রসরমান সাসেক্স দল ২২৩/৩ সংগ্রহ করে। চূড়ান্তদিনের মধ্যাহ্নবিরতির পরক্ষণেই জ্বলে ওঠেন। সম্ভবতঃ তবে, প্রমাণবিহীন অবস্থায় ম্যাকাউলি বিরতিকালে মদ্যপান করেছিলেন বলে জানা যায়। ৩৩ বলে আট রানের বিনিময়ে পাঁচ উইকেট লাভের ন্যায় দূর্দান্ত স্পেল খেলেন। ইনিংসে তিনি ৭/৬৭ পান।  রপর ক্লান্ত দেহে মাঠ ত্যাগ করেন তিনি। ক্রিকেট ইতিহাসবেত্তা মিক পোপ এ খেলা সম্পর্কে মন্তব্য করেন যে, ম্যাকাউলি তার শেষ পরীক্ষা দিয়েছেন যাতে তার হারানোর কিছুই ছিল না। জেন্টলম্যানের বিপক্ষে খেলার জন্য জর্জ ম্যাকাউলিকে আবারও প্লেয়ার্সের সদস্যরূপে অন্তর্ভুক্ত করা হয়। লর্ডসে অনুষ্ঠিত খেলাটিতে তিনি পাঁচ উইকেট পেয়েছিলেন। ব্যাট হাতে ২৩.৮৮ গড়ে ৬২১ রান তুলেন। তবে, মাত্র দুইবার পঞ্চাশোর্ধ্ব রানের ইনিংস খেলেছিলেন।
১৯২৬ সালে কাউন্টি চ্যাম্পিয়নশীপের মুকুট লাভের আশা ত্যাগ করতে হয় ইয়র্কশায়ার দলকে। ১৯২১ সালে শিরোপাবিহীন অবস্থায় থাকার পর এবারই প্রথম এ ঘটনা ঘটে। উইজডেন লক্ষ্য করে যে, উইলফ্রেড রোডসের পূর্বের সাথে তুলনান্তে কম কার্যকরী বোলিং করলেও ইয়র্কশায়ারের বোলিং আক্রমণে তিনিই ব্যতিক্রম ছিলেন। ম্যাকাউলি কম ওভার বোলিং করেছেন। ১৭.৭৮ গড়ে ১৩৪ উইকেট নিয়ে ইয়র্কশায়ারের বোলিং গড়ে দ্বিতীয় স্থানে অবস্থান করেন। টেস্ট প্রস্তুতিমূলক খেলার জন্যে তাকে মনোনীত করা হয়। তবে, কোন উইকেট পাননি। উইজডেনে তার ক্রীড়াশৈলীকে নিষ্প্রাণরূপে আখ্যায়িত করে। ক্রিকেট লেখক নেভিল কারদাস মন্তব্য করেন যে, তিনি পুনরায় তার সেরা খেলা প্রদর্শন করা থেকে দূরে সরে গিয়ে ইয়র্কশায়ার একাদশের বাইরে চলে যাচ্ছেন। জেন্টলম্যান বনাম প্লেয়ার্সের খেলার জন্যে তাকে মনোনীত করা হয়নি ও আর কখনো প্লেয়ার্সের প্রতিনিধিত্ব করেননি তিনি।
জালালউদ্দিন
জালালউদ্দিন (جلال الدین; জন্ম: ১২ জুন, ১৯৫৯) করাচিতে জন্মগ্রহণকারী সাবেক ও প্রথিতযশা পাকিস্তানি আন্তর্জাতিক ক্রিকেটার। তিনি ১৯৮২ থেকে ১৯৮৫ সালের মধ্যে পাকিস্তানি দলে খেলেছেন। খেলায় তিনি মূলতঃ ডানহাতি পেস বোলার হিসেবে অংশগ্রহণ করেছেন। এ সময়ে তিনি ৬টি টেস্ট এবং ৮টি একদিনের আন্তর্জাতিকে অংশ নেন। বর্তমানে তিনি কোচের দায়িত্ব পালন করছেন। একমাত্র পাকিস্তানি টেস্ট ক্রিকেটার হিসেবে ইসিবি ও পিসিবি’র লেভেল-৩ পর্যায়ে কোচের মর্যাদা পান।
জর্জ ম্যাকাউলি
অ্যাশেজ সিরিজ, ১৯২৬
হেডিংলিতে সফরকারী অস্ট্রেলিয়ার বিপক্ষে সিরিজের তৃতীয় টেস্টের জন্যে জর্জ ম্যাকাউলিকে মনোনীত করা হয়। ইংরেজ অধিনায়ক আর্থার কার বোধহয় ধারণা করেছিলেন যে, পিচ হয়তোবা স্পিনারদের সহায়তা করবে। অস্ট্রেলীয়রা জর্জ ম্যাকাউলি সম্পর্কে সচেতন ছিল ও তাদের ব্যাটিংয়ে প্রভাব বিস্তার করার কথা ভাবে। তবে, খেলায় বোলার হিসেবে জর্জ ম্যাকাউলি তেমন ভূমিকা রাখতে পারেননি। খেলার শুরুতেই চার্লি ম্যাককার্টনি আউট হওয়া থেকে বেঁচে যান। উইজডেনের মতে, তিনি তার খেলোয়াড়ী জীবনের অন্যতম সেরা ইনিংস উপহার দিয়েছেন। নির্দয়ভাবে ইংরেজ বোলিং আক্রমণের উপর চড়াও হন। মধ্যাহ্নবিরতির পূর্বেই সেঞ্চুরি করার ন্যায় বিরল অর্জনের সাথে জড়িয়ে পড়েন। অস্ট্রেলীয় ব্যাটসম্যান তার অধিনায়ককে জিজ্ঞেস করেন যে, যদি তিনি ম্যাকাউলিকে পেটাতে থাকেন তাহলে ইয়র্কশায়ারীয় বোলারের উপর দ্রুত প্রভাব বিস্তার করতে সক্ষম হবেন। এক পর্যায়ে তার পরিকল্পনা বাস্তবায়িত হয়। তবে, শর্ট বলে শূন্যে বল মারলে কট আউটে বিদায় নেন ম্যাকার্টনি। এটিই ঐ ইনিংসে ম্যাকাউলির সফলতা ছিল। ম্যাকাউলি ৩২ ওভারে ১২৩ রান খরচ করে ফেলেন। অস্ট্রেলিয়া দল ৪৯৪ রানে ইনিংস শেষ করে। দশ নম্বরে ব্যাট হাতে মাঠে নামেন জর্জ ম্যাকাউলি। ইংল্যান্ডের সংগ্রহ তখন ১৮২/৮ ও পরাজয়ের সমূহ আশঙ্কায় ধুকছিল। আক্রমণাত্মক ইনিংস খেলেন ও দশটি চারের মারে ৭৬ রান তুলেন। এ পর্যায়ে জর্জ গিয়েরির সাথে ১০৮ রান তুলে ইংল্যান্ডের উত্তরণ ঘটান ও ড্র করতে সক্ষম হয় তার দল।
জালালউদ্দিন
খেলোয়াড়ী জীবন
৫ জানুয়ারি, ১৯৭১ইং তারিখে অস্ট্রেলিয়া ও ইংল্যান্ডের মধ্যকার ১ম ওডিআই থেকে শুরু করে জুন, ২০১৯ সাল পর্যন্ত ৪১৭৮টি ওডিআই খেলায় মাত্র ৪৮বার হ্যাট্রিকের মধ্যে প্রথম ওডিআই হ্যাট্রিকটি করেছেন তিনি। পাকিস্তানের হায়দরাবাদে অবস্থিত নিয়াজ স্টেডিয়ামে ২০ সেপ্টেম্বর, ১৯৮২ তারিখে সফরকারী অস্ট্রেলিয়ার বিরুদ্ধে এ বিরল কৃতিত্বের ঘটনাটি ঘটান।
অবসর
ক্রিকেট খেলা থেকে অবসর গ্রহণের পর কোচের দায়িত্ব পালন করছেন। ২৪ জানুয়ারি, ২০১৮ তারিখে পিসিবি কর্তৃপক্ষ তাকে পাকিস্তান মহিলা দলের নির্বাচকমণ্ডলী প্রধান হিসেবে মনোনীত করা হয়।
জর্জ ম্যাকাউলি
অ্যাশেজ সিরিজ, ১৯২৬
তাসত্ত্বেও, সিরিজের শেষ দুই টেস্টে তাকে খেলানো হয়নি। ঐ মৌসুমের শেষদিকে গ্লুচেস্টারশায়ারের বিপক্ষে ৯২ রান খরচায় চৌদ্দ উইকেট পান। তন্মধ্যে, দ্বিতীয় ইনিংসে ৮/৪৩ পান। ঐ খেলায় তিনি তার খেলোয়াড়ী জীবনের সেরা বোলিং পরিসংখ্যান গড়েন। টেস্টে ব্যাটিংয়ে সফলতার সাথে আরও দুইটি অর্ধ-শতক খেলেন। এছাড়াও, সমারসেটের বিপক্ষে সেঞ্চুরি করেন তিনি।
দূর্বল ক্রীড়াশৈলী প্রদর্শন
১৯২৭ সালে ১৮.২৬ গড়ে ১৩০ উইকেট পেয়েছিলেন জর্জ ম্যাকাউলি। ১৯২৮ সালে পায়ের আঘাতের কারণে ছন্দে ফিরে আসতে কিছুটা সময় খেলার বাইরে অবস্থান করতে বাধ্য হন। উইকেট পান ১২০টি ও গড়ে ২৪.৩৭ রান খরচ করেন। ১৯২৯ সালে উইকেট সংখ্যা আরও কমে ১০২টি হয় ও ২০-এর অধিক গড়ে রান প্রদান করতে হয়। ১৯৩০ সালের প্রায় পুরোটা সময় পায়ের আঘাতে ভুগতে থাকেন। অভিষেক মৌসুমের পর প্রথমবারের মতো ১০০ উইকেট লাভ করা থেকে নিজেকে বঞ্চিত করেন। এ পর্যায়ে ২৫.১২ গড়ে রান দেন যা তার খেলোয়াড়ী জীবনের সর্বোচ্চ গড় ছিল।
কেম্যান আইল্যান্ডস গেজেট
কেম্যান দ্বীপপুঞ্জ গেজেট, কখনও কখনও দ্যা গেজেট হিসাবে পরিচিত, কেইম্যান দ্বীপপুঞ্জের সরকারী গেজেট, সরকারী তথ্য পরিষেবা কর্তৃক পাক্ষিকভাবে এক সোমবার পর পর প্রকাশিত হয়েছিল এবং অন্যান্য ক্ষেত্রে রাজ্যপালের আদেশানুসারে ।
জর্জ ম্যাকাউলি
দূর্বল ক্রীড়াশৈলী প্রদর্শন
ঐ মৌসুমগুলোয় তিনি মাত্র একবার প্রতিনিধিত্বমূলক খেলায় অংশগ্রহণের জন্যে মনোনীত হয়েছিলেন। ১৯২৮ সালে টেস্ট প্রস্তুতিমূলক খেলায় অংশ নিয়েও কোন উইকেট লাভ করতে পারেননি জর্জ ম্যাকাউলি। একই সময়ে তার ব্যাটিং স্ফীত হতে থাকে। ১৯২৭ সালে তিনি তার ব্যক্তিগত সর্বোচ্চ রানের সন্ধান পান। ছয়বার অর্ধ-শতক ইনিংস খেলেন। ২৫.১১ গড়ে ৬৭৮ রান পান। ১৯২৮ সালে ব্যাটিং গড়কে আরও সমৃদ্ধ করেন। আরও চারটি অর্ধ-শতক সহযোগে ২৫.৮৫ গড়ে ৫১৭ রান সংগ্রহ করেন তিনি। কিন্তু, ১৯২৮ সালের পর ব্যাট হাতে ১৬.২৬ গড়ের বেশি রান তুলতে পারেননি। এরপর আর মাত্র দুইটি অর্ধ-শতকের ইনিংস খেলেন। এগুলো ১৯২৯ সালে করেন।
কেম্যান আইল্যান্ডস গেজেট
কেইম্যান দ্বীপপুঞ্জ গেজেট জর্জ টাউনের গ্র্যান্ড কেইম্যানে প্রকাশিত হয় এবং ১৯৯৭ অবধি কেম্যান গেজেট হিসাবে পরিচিত ছিল, এই শিরোনামের শেষ সংখ্যাটি ১৯৯৭ সালের ২২ ডিসেম্বর প্রকাশিত হয়েছিল।
জর্জ ম্যাকাউলি
ছন্দে প্রত্যাবর্তন
১৯৩১ মৌসুম থেকে ইয়র্কশায়ার দল আরও একবার কাউন্টি চ্যাম্পিয়নশীপে প্রাধান্য বিস্তার করতে থাকে। এবার দলটি ধারাবাহিকভাবে তিনবার শিরোপা জয়ে সক্ষমতা দেখায়। এ সফলতা লাভের ক্ষেত্রে বোলিং শক্তিমত্তা বৃদ্ধি বিরাট ভূমিকা রাখে। ১৯৩১ সালে উইকেট লাভের ক্ষেত্রে ৯১ থেকে কিছুটা বৃদ্ধি পেয়ে ৯৭-এ নিয়ে যান। ২৫.১২ গড় থেকে ১৫.৭৫-এ নিয়ে যান। হেডলি ভেরিটি ও বিল বোসের পর ইয়র্কশায়ারের গড়ে তৃতীয় স্থান দখল করেন। তারা উভয়ই শতাধিক উইকেট লাভ করেন ও অত্যন্ত শক্তিশালী বোলিং আক্রমণে নেতৃত্ব দেন। ঐ মৌসুমে জর্জ ম্যাকাউলি আর্থিক সুবিধা গ্রহণের খেলার জন্য মনোনীত হন। সারের বিপক্ষে অনুষ্ঠিত খেলায় £১,৬৩৩ পাউন্ড-স্টার্লিং লাভ করেন। ২০০৮ সালের হিসেব অনুযায়ী এ অর্থের পরিমাণ প্রায় £৮২,৭০০ পাউন্ড-স্টার্লিং। তবে, ঐ সময়ে একজন ইয়র্কশায়ারীয় ক্রিকেটারের জন্যে বেশ দূর্বলমানের অর্থসংগ্রহরূপে পরিগণিত হয়েছিল।